O Movimento aiva comme obietîvo prinçipâ a sensibilizaçion di lìguri rigoardo a-o pròpio pasòu de Naçion sovrann-a indipendente, pe eventoalmente arivâ a l'indipendénsa de unn-a ""Repubbrica Federâ Ligure"". Âtri obietîvi minoî, prezénpio, prevedeivan a remoçion de statoe di Savòja e a realizaçion di targhe pe riconósce i quartê de Zêna.

In to 1800 o Napolion, ch'o curriva in sà e in là pe l'Europa, o s'ëa invexendòu a fâ a guæra in to nord dell'Italia. O generale Massena, ch'o s'ëa dovùo retiâ chì a Zena, o gh'aiva l’incarego de tegnî impegnæ Austriachi e Ingleixi pe-o ciû lungo tempo poscibile. Pe questo, da-o frevâ do 1800 finn-a a-i primmi de zugno do mæximo anno, Zena a l'ha dovùo patî quello che i libbri de stöia (no guæi a dî a veitæ) arregordan comme ""O Blocco de Zena"". O l'é stæto un assedio terribile e ben ben diffiçile da violâ, ma ben ben importante pe Napolion ch'o l'é riescïo a intrâ in Milan e a guägnâ a Marengo: vittöie che han determinòu o destin de tutta l'Europa. Pe via do Blocco, a Zena o mangiâ o mancava: l'ëa sparïo da-a çittæ gatti, chen, ratti e ratti pennughi. A gente a se desbëlava pe 'na feuggia de leituga marsa. I zeneixi ean costreiti a mangiâ de tutto e, comme se lëze in sci-i libbri, finn-a a mangiâse anche tra de liätri. 'Na bella gondonata, ma con morti a rëo, perché tutta questa stöia a no l'é stæta vosciùa da Zena: Zena a l'é stæta tiatro e vittima: Zena a l'ha solo patïo con sacrifissio e dignitæ a voentæe de 'n foresto. E da tutto questo remescio Zena a l'aviä solo da perde: e de fæti a perdiä a seu secolare indipendensa in to 1815 pe-e decisioin do Congresso de Vienna.

Tutt’assemme a-o Bey di Turchi o no gh’è anæto ciù ben d'aveighe di Zeneixi cristien coscì inte seu tære, e o gh’à ordenòu d’anâsene ciù fito poscìbile. Segûo a Zena no se ghe poeiva anâ; lì o spaçio o l'è senpre stæto pöco, e i Tabarchìn doveivan çercâlo in-te quarche pòsto nêuvo. E coscì o Re da Sardegna Carlo Felice o ghe dà a mente a-i pövei Tabarchìn desperæ, e into 1745 o ghe proponn-e d’anâ insce l’izoa de San Pê. E coscì i Tabarchìn, pegeixi d’orìgine e nòrdaficæn de proveniensa, an pigiòu e strasæ e a lengoa e î an portæ inte n'âtra izoa, dove no gh’ea ninte ma a l'êa tæra di cristien, e an comensòu torna a travagiâ.

Nomme offiçia: Região Autónoma da Madeira, tæritöio portogheise in te l'Oçeano Atlantico a ponente da costa de l'Africa, a so capitâ a l'è Funchal. Da o 1976 l'Arcipelago de Madeira o l'è unn-a region indipendente.

Inte quelli anni risurton vañe e receste mosseghe da-o pontefixe de condue a promissa croxâ: con diverse scuse e pretesti, Federigo o l'ariescì sempre a eludde o dexideio de Onoio III. O partì finarmente (ag. 1227) doppo l'eleçion do successô Grigœu IX, ch'o se mostrava deciso a scominigálo, ma o rentrò pochi giorni doppo a caosa de un'epidemia scciuppâ in sce-e nave. Corpio da-a scominiga, o ripartì into zugno 1228; mediante un accordio co-o surtan al-Kāmil o l'ótègne Gerusalemme, da quæ o çenzette a coña de re o 18 março 1229 pe i driti vegnuighe da Zabella de Brienne, ch'a l'aveiva maiao into 1225, doppo a morte da primma moggê.